

**H O T Ă R Â R E**

pentru modificarea și completarea Hotărârii Consiliului Judeţean Cluj nr. 170/2020 privind aprobarea Regulamentului de organizare şi funcţionare a

Consiliului Judeţean Cluj

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 258 din 18.11.2024 pentru modificarea Hotărârii Consiliului Judeţean Cluj nr. 170/2020 privind aprobarea Regulamentului de organizare şi funcţionare a Consiliului Judeţean Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 46516/13.11.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 46542/13.11.2024 şi de Avizul cu nr. 46516 din 21.11.2024 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de prevederile cuprinse în Anexa nr. 2 la Ordinul Ministrului Dezvoltării, Lucrărilor Publice și Administraţiei nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local, cu modificările și completările ulterioare;

Luând în considerare dispozițiile:

* art. 2, ale art. 58 alin. (1) și (3), ale art. 59 și ale art. 60 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile art. 173 alin. (1) lit. a) și (2) lit. c), ale art. 179 alin. (6) coroborate cu ale art. 134 alin. (5) și ale art. 182 alin. (4) coroborate cu ale art. 137 alin. (1) și art. 141 alin. (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I.** Horărârea Consiliului Județean Cluj nr. 170/2020 privind aprobarea Regulamentului de organizare şi funcţionare a Consiliului Judeţean Cluj, cu modificările și completările aduse prin Hotărârea Consiliului Județean Cluj nr. 57/2022, se modifică și se completează după cum urmează:

1. Anexa ”Regulamentul de organizare şi funcţionare a Consiliului Judeţean Cluj” se modifică după cum urmează:

a) La articolul 83, alineatele (2^1) / (4) din forma republicată și (2^2) / (5) din forma republicată se modifică și au următorul cuprins:

”(**2^1) / (4)** Ședinţele comisiilor de specialitate se pot desfășura cu participarea fizică a membrilor acestora în sala de ședințe sau în sistem on-line, *prin accesarea unor aplicaţii electronice,* prin intermediul oricăror mijloace electronice.”

”(**2^2) / (5)** Modalitatea de desfășurare a ședinţelor menționate la alin. (4), *inclusiv aplicaţia electronică utilizată în cazul ședințelor desfășurate în sistem on-line, este stabilită de președintele comisiei și va fi precizată* în documentul de convocare.”

b) La articolul 83, după alineatul (2^2) / (5) din forma republicată se introduce un alineat nou, alin. (2^3) / (6), cu următorul cuprins:

*”(****2^3) / (6)*** *În procesul-verbal al**ședinţelor menționate la alin. (4) se precizează obligatoriu durata desfășurării ședințelor, respectiv ora de începere și ora la care acestea s-au încheiat, precum și voturile exprimate de fiecare membru și ora la care acestea au fost exprimate*.”

c) La articolul 86, alineatul (9) se modifică și are următorul cuprins:

”**(9)** Convocarea membrilor comisiilor de specialitate în ședințe se face prin invitație, care cuprinde *obligatoriu* cel puțin data și *ora de începere a* şedinţei în cauză, *modalitatea de desfăşurare, precum și locul desfăşurării, în cazul şedinţelor desfăşurate cu participarea fizică, sau aplicaţia electronică folosită, în cazul şedinţelor desfăşurate în sistem on-line,* și este transmisă prin e-mail și telefonic, cu sprijinul compartimentului de resort cu atribuţii în domeniul organizării şedinţelor Consiliului judeţean din cadrul aparatului de specialitate al Consiliului judeţean.”

d) La articolul 95, alineatele (1) - (3) se modifică și au următorul cuprins:

”**(1)** Participarea membrilor comisiilor de specialitate la ședințele acestora organizate în sistem on-line se face prin accesarea *aplicaţiei electronice stabilită de președintele comisiei,* prin intermediul oricăror mijloace electronice.”

”**(2)** În vederea constatării îndeplinirii cvorumului necesar pentru întrunirea valabilă a comisiilor de specialitate, în cazul ședințelor desfășurate potrivit prevederilor alin. (1), prezența la ședință se înregistrează prin intermediul *aplicaţiei electronice utilizate,* fie prin înregistrare electronică, fie *prin apel nominal.”*

”**(3)** Exprimarea votului în cadrul ședințelor de lucru ale comisiilor de specialitate desfășurate potrivit prevederilor alin. (1) se face prin intermediul *aplicaţiei electronice utilizate,* fie prin înregistrare electronică, fie *prin apel nominal.”*

**Art. II.** Regulamentul de organizare şi funcţionare a Consiliului Judeţean Cluj, aprobat prin Horărârea Consiliului Județean Cluj nr. 170/2020, cu modificările și completările aduse prin Hotărârea Consiliului Judeţean Cluj nr. 57/2022 și prin prezenta hotărâre, se va republica.

**Art. III.** Prezenta hotărâre se comunică Preşedintelui Consiliului Judeţean Cluj; vicepreşedinţilor Consiliului Judeţean Cluj; consilierilor judeţeni care compun Consiliului Judeţean Cluj; direcţiilor din cadrul aparatului de specialitate al Consiliului Judeţean Cluj și organismelor prestatoare de servicii publice şi de utilitate publică de interes județean, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj și publicare pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 234 din 28 noiembrie 2024**

*Prezenta hotărâre a fost adoptată cu 24 de voturi “pentru”, 5 voturi ”împotrivă” și o ”abținere”,* *iar 7 membri ai Consiliului județean nu au votat, fiind astfel respectate prevederile legale privind majoritatea de voturi necesară.*